5. ΒΑΣΙΛΙΚΟΝ ΔΙΑΤΑΓΜΑ υπ' αριθ. 758 της 11/13 Νοεμ. 1968 (ΦΕΚ Α' 265) Περί καθορισμού του τρόπου βεβαιώσεως και εισπράξεως της κατά το άρθρ. 2 του Α.Ν. 410/1968 "περί αυθαιρέτων οικοδομικών κατασκευών" εισφοράς ως και του χρόνου καταβολής ταύτης. Έχοντες υπ' όψιν τας διατάξεις της παρ. 5 του άρθρ. 2 του Α.Ν. 410/1968 "περί αυθαιρέτων οικοδομικών κατασκευών" και την υπ' αριθ. 717/1968 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Δημοσίων Έργων Υπουργών, απεφασίσαμεν και διατάσσομεν: Άρθρ.1.-1.Ο κατά την παρ. 1 της υπ' αριθ. Ε. 22846/1968 αποφάσεως των Υπουργών Οικονομικών και Δημοσίων Έργων δημοσιευθείσης εις το υπ' αριθ. 293/20.6.68 Φ.Ε.Κ. (τεύχος Β') αρμόδιος δια την παραλαβήν της δηλώσεως (Αντί της σελ. 320,03) Σελ. 320,03(α) 346-129 Αυθαίρετες κατασκευές 23.Δ.ε.4-5 του άρθρ. 2 του Α.Ν. 410/1968 "περί αυθαιρέτων οικοδομικών κατασκευών" Οικονομικός Έφορος, άμα τη υποβολή της καταχωρεί ταύτην εις ίδιον βιβλίον και διαβιβάζει εντός 15θημέρου, εις την Πολεοδομικήν Υπηρεσίαν της τοποθεσίας του κτίσματος τα δύο αντίτυπα ταύτης. Η Πολεοδομική Υπηρεσία προβαίνει εις τον έλεγχον των διαβιβασθεισών δηλώσεων, καθορίζει την αξίαν του κτίσματος και υποβάλλει την μίαν των δηλώσεων εις το Υπουργείον Δημ. Έργων μετά σχετικής εκθέσεως, επί της δυνατότητος ή μη της εξαιρέσεως του κτίσματος από της κατεδαφίσεως, βάσει των διατάξεων της παρ. 1 του άρθρ. 1 του Α.Ν. 410/1968, δια την έκδοσιν της σχετικής προς τούτο αποφάσεως. Επί εκδόσεως αποφάσεως διατηρήσεως του κτίσματος, η περί ταύτης απόφασις αποστέλλεται εις την Πολεοδομικήν Υπηρεσίαν ήτις γνωστοποιεί εις τον Οικονομικόν Έφορον την αξίαν του διατηρουμένου κτίσματος ως και το καταβλητέον ποσόν της εισφοράς υπό του κυρίου ή συγκυρίων τούτου. Επί εκδόσεως δε αποφάσεως περί μη διατηρήσεως του κτίσματος, η απόφασις γνωστοποιείται υπό της Πολεοδομικής Υπηρεσίας εις τους ενδιαφερομένους δια τας νομίμους συνεπείας. 2.Εις ην περίπτωσιν το ακίνητον όπερ αφορά η δήλωσις δεν κείται εντός της περιφερείας της Οικονομικής Εφορίας εις την οποίαν υπεβλήθη αύτη, ο παραλαβών Οικονομικός Έφορος μετά την καταχώρησίν της εις το οικείον βιβλίον διαβιβάζει πάντα τα αντίτυπα ταύτης εις τον Οικονομικόν Έφορον εις την περιφέρειαν του οποίου κείται το ακίνητον, όστις ενεργεί περαιτέρω κατά τα εν παρ. 1 του παρόντος άρθρου οριζόμενα. 3.Προς διαπίστωσιν υπό της Πολεοδομικής Υπηρεσίας της εμπροθέσμου ή μη υποβολής της δηλώσεως, περί ης η παρ. 4 του άρθρ. 2 του Α.Ν. 410/1968, ο παραλαμβάνων την δήλωσιν Οικονομικός Έφορος αναγράφει εφ' όλων των αντιτύπων αυτής τον αύξοντα αριθμόν καταχωρήσεώς της εις το οικείον βιβλίον και την ημερομηνίαν παραλαβής ταύτης. Άρθρ.2.-1.Η Πολεοδομική Υπηρεσία εις την περιφέρειαν της οποίας κείται το ακίνητον, κατά την διενέργειαν του κατά την παρ. 1 του άρθρ. 1 του παρόντος ελέγχου, ενεργεί δια τεχνικών αυτής υπαλλήλων αυτοψίαν, καθ' ην καλείται ίνα παρίσταται και αναπτύξη προφορικώς ή και εγγράφως τας απόψεις ή τυχόν αντιρρήσεις του ο υποβαλών την δήλωσιν. Ούτος δύναται να παραστή και δι' αντιπροσώπου του. Η πρόσκλησις αποστέλλεται ταχυδρομικώς και επί αποδείξει παραλαβής προ ευλόγου Σελ. 320,04(α) 346-130 χρόνου πάντως ουχί ελάσσονος των πέντε ημερών από της εν αυτή οριζομένης ημέρας αυτοψίας του ακινήτου. 2.Δια τας περιπτώσεις συγκυριότητος η διαδικασία ελέγχου και βεβαιώσεως της εισφοράς των παρ. 3 και 4 του άρθρ. 2 του Α.Ν. 410/1968 χωρεί δια το όλον ακίνητον, της υπό ενός των συγκυρίων υποβληθείσης δηλώσεως υποκαθιστώσης τας δηλώσεις των λοιπών συγκυρίων. Εις τας περιπτώσεις ταύτας, πρόσκλησις περί διενεργείας της αυτοψίας αποστέλλεται και εις άπαντας τους εν τη δηλώσει φερομένους συγκυρίους. Η πρόσκλησις αποστέλλεται εις την εν τη όλη δηλώσει αναγραφομένην διεύθυνσιν κατοικίας ή επαγγέλματος αυτών, εφαρμοζομένης και εν προκειμένω της υπό του τελευταίου εδαφίου της προηγουμένης παραγράφου οριζομένης διαδικασίας. 3.Η καθ' οιονδήποτε λόγον τυχόν μη περιέλευσις της προσκλήσεως εις τον δηλώσαντα ή εις τινας των συγκυρίων, κατ' ουδέν παραβλάπτει την διαδικασίαν ελέγχου και βεβαιώσεως της εισφοράς. Άρθρ.3.-1.Ο Οικονομικός Έφορος της τοποθεσίας του ακινήτου άμα τη περιελεύσει εις αυτόν της κατά την παρ. 1 του άρθρ. 1 του παρόντος γνωστοποιήσεως, προβαίνει εις την βεβαίωσιν των εν αυτή αναγραφομένων ποσών της κατά τας παρ. 3 και 4 του άρθρ. 2 του Α.Ν. 410/1968 εισφοράς εις το Δημόσιον Ταμείον της κατοικίας των υποχρέων. Εν περιπτώσει συγκυριότητος η εισφορά βεβαιούται επ' ονόματι ενός εκάστου των συγκυρίων κατά λόγον της εξ αδιαιρέτου μερίδος του, αδιαφόρως εάν η δήλωσις υπεβλήθη παρά πάντων των συγκυρίων, ενίων τούτων ή ενός εξ αυτών. 2.Το ούτω βεβαιούμενον ποσόν της ανωτέρω υπέρ του Δημοσίου εισφοράς εισπράττεται εις δώδεκα ίσας μηνιαίας δόσεις, της πρώτης καταβαλλομένης εντός του επομένου από της βεβαιώσεως μηνός. Εις τους αυτούς επί των Οικονομικών και Δημοσίων Έργων Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 23.Δ.ε.5 Αυθαίρετες κατασκευές 